αγαθηι τυχηι ετους καισαρος παχων επι της γενηθεισης συναγωγης εν τωι αριστιωνος κλεοπατρειωι γεουχων των απο ψενεμφαιας του πτολεμαιου νομου ων ιερευς και προστατης και κωμαρχης απολλωνιος θεωνος παροντων των πλειστων επειδη του κατακλυσμου γενομενου συνεκυρησεν τον οικον συν τοις προσκυρουσι χρηστηριοις ικανως σαλευθεντα καθαιρεθηναι επισυνεβη δε και εν τωι μεταξυ τον αρχιιερεα θεωνα τιμιωτατου απασιν οντα εις θεους αποχωρησαι πολλην τε παρειχε διατροπην τοις γεουχοις μη ανοικοδομουμενος ο οικος αυτοι τε απαντες προτρεψαμενοι τους δοκουντας εν εαυτοις ευθετους ειναι της αρχιιερωσυνης δια τε αξιαυ και την παρουσαν αυτοις ευκαιριαν αποτυχοντες τε και της επιβολης ταυτης μονον ευρομεν απολλωνιον θεωνος τον του προγεγονοτος αρχιιερεως υιον ουκ αντιλεγοντα ημιν αλλα τοσαυτην ευνοιαν ενδεικνυμενον και φιλοτιμιαν εις τους συνγεωργους ωστε και πολλης γενομενης σκεψεως περι τε προστατου και κωμαρχου δια το παντας εκκλινειν χαριν της δαπανης μηδε περι τουτων αυτον τον απολλωνιον αφοκνησαντα ενεκα του την ευσχημοσυνην τωυ συνγεωργων αναστησαι βουλεσθαι επιδεξασθαι τε αμα πασας τας αρχας την τε αρχιερωσυνην δια βιου και προς ενιαυτον τας ετερας αρχας εις το απαντα καταλελυμενα εν ορθωι ποησαι ετι δε και των συνγεωργων κριναντων δουναι αυτωι εις την των προκειμενων δαπανην αργυριου δραχμας πεντακοσιας αυτος εκ του ιδιου εν ολιγωι χρονωι και τον οικον ανωικοδομησε και τα χρηστηρια παντα ετι δε και εκονιασε τον οικον αξιολογως και εστρωσε στιβασι διαφοροις την απαντων ανηλωσιν εκ του ιδιου παραδεξαμενος χωρις των αλλων δαπανων ων εποησατο της προστασιας και κωμαρχιας εν τε τοις κατα καιρον δειπνοις μεγαλομερως και μεγαλοψυχως αναστραφεις ων δη χαριν αγαθηι τυχηι εδοξε κοινηι γνωμηι αποδεξαμενους την εν πασι του ανδρος αρετην τιμησαι αυτον χωρις ων προεχει τιμων ετερωι ασπιδειωι και τον υιον αυτου θεωνα ετι ακμην παιδα οντα ασπιδειωι και μονον αυτον συνκατακλινεσθαι τοις συνγεωργοις πριν η εισκριθηναι εις τους εφηβους τον τε απολλωνιον αλλωι ασπιδειωι ου και την αναθεσιν ποιησασθαι εις το των γεουχων αριστιωνος κλεοπατρειον στεφανουσθαι τε αυτον κατα διαφοραν εξαλλωι στεφανωι καθ εκαστην ποσιν και διπλα μερη διδοσθαι αυτωι δουναι τε αυτωι εξουσιαν επιγραψαι επι το επιστυλιον του οικου οτι αυτος κατασκευασεν παντα παρ εαυτου τοις συνγεωργοις ταυτα τε απαντα ενχαραξαντα εις στηλην εις μιαν των παρασταδων του οικου ενθειναι ινα δι αιωνος η εν απασι του απολλωνιου προς τους συνγεωργους αρετη τε και φιλαγαθια και αφιλαργυρια προσδηλος γεινηται και η των ευ πεπονθοτων ευχαριστος ανθομολογησις παντας τε τους συνγεωργους επαναγκον υπογραψαι του απολλωνιου τα δογματα απαντα ως του μη υπογραψαντος εναντια νοουντος τοις συνγεωργοις μηθενι δε εξεστω επ ανασκευηι των δεδογμενων λογον εισηγεισθαι η τον τοιουτον χωρις του επιβαλομενον την ιδιαν πονηριαν δεδειχθαι ετι και ζημιουσθαι εις τον της συνοδου των συνγεωργων λογον αργυριου δραχμας τρισχιλιας απαραιτητους το τε δογμα τουτο δισσον υπογραφεν εστω κυριον και βεβαιον και το μεν εν εκδοθητω τωι απολλωνιωι το δ ετερον εις τα κοινα βυβλια της συνοδου καταχωρισθητωι.
Eg. — Psenemphaia (Kōm Truga) — 5 BC — SB 5.8267; Prose 49
 5 BC 